
CONSILIUL JUDEŢEAN 
HOTĂRÂRE

privind suspendarea articolului 1 din Hotărârea Consiliului Județean Bistrița-Năsăud nr.16/25.01.2017 privind stabilirea unor măsuri pentru aplicarea prevederilor art.9, alin.(1), lit.c) din Ordonanţa de Urgenţă a Guvernului nr.196/2005 privind Fondul de Mediu, aprobată cu modificări și completări prin Legea nr.105/2006, cu modificările și completările ulterioare
  Consiliul Judeţean Bistriţa-Năsăud, întrunit în şedinţă ordinară în data de 31.07.2017, în prezenţa a 27 consilieri judeţeni;

    Având în vedere:

- expunerea de motive nr. III/10821 din 04.07.2017 a Vicepreşedintelui Consiliului Judeţean Bistriţa-Năsăud; 
- raportul comun nr. VAb/11933 din 20.07.2017 al Direcţiei tehnice, investiţii, lucrări publice și al Direcției administrație locală din cadrul Consiliului Judeţean Bistriţa-Năsăud;
- prevederile Hotărârii Consiliului Județean Bistrița-Năsăud nr. 16/25.01.2017 privind stabilirea unor măsuri pentru aplicarea prevederilor art.9, alin.(1), lit.c) din Ordonanţa de Urgenţă a Guvernului nr. 196/2005 privind Fondul de Mediu, aprobată cu modificări și completări prin Legea nr.105/2006, cu modificările și completările ulterioare;

- prevederile Ordonanței de urgență a Guvernului nr. 48/30 iunie 2017 pentru modificarea și completarea Ordonanței de urgență a Guvernului nr. 196/2005 privind Fondul pentru mediu; 

- prevederile Legii serviciilor comunitare de utilităţi publice nr. 51/2006, republicată, cu modificările şi completările ulterioare;

- prevederile Legii serviciului de salubrizare a localităţilor nr. 101/2006, republicată, cu modificările şi completările ulterioare;

- raportul nr. IBa/12577/31.07.2017 al Comisiei urbanism.

În temeiul dispoziţiilor art. 91, alin. (1), lit. d), alin. (5), lit. a), pct. 13, art. 97, alin. (1) și art. 115, alin. (1), lit. c) din Legea nr. 215/2001 Legea administraţiei publice locale, republicată, cu modificările şi completările ulterioare; 
HOTĂRĂŞTE:
         Art.1. Suspendarea aplicării articolului 1 din Hotărârea Consiliului Județean Bistrița-Năsăud nr. 16/25.01.2017 privind stabilirea unor măsuri pentru aplicarea prevederilor art. 9, alin. (1), lit. c) din Ordonanţa de Urgenţă a Guvernului nr. 196/2005 privind Fondul de Mediu, aprobată cu modificări și completări prin Legea nr. 105/2006, cu modificările și completările ulterioare, începând cu data de 01.07.2017, până la data de 1 ianuarie 2019.    

Art.2. Prezenta hotărâre a fost adoptată cu un număr de 27 voturi „pentru”.
Art.3. Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice din cadrul Consiliului Judeţean Bistriţa-Năsăud și S.C. VITALIA SERVICII PENTRU MEDIU TRATAREA DEŞEURILOR S.R.L. Boldeşti-Scăeni. 
Art.4. Prezenta hotărâre se comunică de către Serviciul administraţie şi relaţii publice cu:

 - Direcţia tehnică, investiţii, lucrări publice;
 - Direcția administrație locală;

 - S.C. VITALIA SERVICII PENTRU MEDIU TRATAREA DEŞEURILOR S.R.L. Boldeşti-Scăeni;

 - S.C. SUPERCOM S.A. București;
 - Unitățile administrativ-teritoriale ale județului Bistrița-Năsăud;
 - Asociaţia de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud;
 - Instituţia Prefectului judeţul Bistriţa-Năsăud.
        PREŞEDINTE,





Contrasemnează:

EMIL RADU MOLDOVAN



 SECRETARUL JUDEŢULUI,    

